DA Den Europæiske Unions Tidende C 163/3

Bekendtgørelse til de enheder, der er anført i bilag I til Rådets afgørelse 2010/413/FUSP, som ændret ved afgørelse 2013/270/FUSP, og i bilag VIII til Rådets forordning (EU) nr. 267/2012, som gennemført ved forordning (EU) nr. 522/2013, som er omfattet af restriktive foranstaltninger over for Iran

2013/C 163/03

RÅDET FOR DEN EUROPÆISKE UNION

Følgende oplysninger bekendtgøres hermed for de enheder, der er anført i bilag I til Rådets afgørelse 2010/413/FUSP, som ændret ved afgørelse 2013/270/FUSP (1), og i bilag VIII til Rådets forordning (EU) nr. 267/2012, som gennemført ved forordning (EU) nr. 522/2013 (2), som er omfattet af restriktive foranstaltninger over for Iran.

Den 20. december 2012 besluttede FN's Sikkerhedsråds Komité, der er nedsat i medfør af FN's Sikkerhedsråds resolution (UNSCR) 1737 (2006), at enhederne i de nævnte bilag skal opføres på listen over personer og enheder, der er omfattet af de foranstaltninger, som indføres med UNSCR 1737 (2006), 1747 (2007), 1803 (2008) og 1929 (2010).

De berørte enheder kan til enhver tid til den FN-komité, der er nedsat i henhold til punkt 18 i UNSCR 1737 (2006), med tilhørende dokumentation indgive en anmodning om, at afgørelsen om at opføre dem på FN's liste tages op til fornyet overvejelse. Anmodningen stiles til følgende adresse:

United Nations — Focal point for delisting Security Council Subsidiary Organs Branch Room TB-08045D United Nations New York, NY 10017 UNITED STATES OF AMERICA Tlf. +1 9173679448 Fax +1 2129631300 / 3778 E-mail: delisting@un.org

For yderligere oplysninger henvises til: http://www.un.org/sc/committees/1737/

I forlængelse af FN's beslutning har Rådet for Den Europæiske Union besluttet, at de enheder, der er udpeget af FN, skal opføres på listerne over personer og enheder, der er involveret i nukleare aktiviteter eller i aktiviteter vedrørende ballistiske missiler i bilag I til afgørelse 2010/413/FUSP, som ændret ved afgørelse 2013/270/FUSP, og i bilag VIII til forordning (EU) nr. 267/2012, som gennemført ved forordning (EU) nr. 522/2013. Begrundelsen for opførelsen af de berørte enheder på listen gives i de relevante afsnit i de nævnte bilag.

De berørte enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag X til forordning (EU) nr. 267/2012, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 26 i forordningen).

Disse enheder gøres også opmærksom på muligheden for med den fornødne dokumentation at rette en anmodning til Rådet om, at beslutningen om at optage dem på ovennævnte lister tages op til fornyet overvejelse: Alle sådanne anmodninger sendes til følgende adresse:

Rådet for Den Europæiske Union Generalsekretariatet DG C — Unit 1C (Horizontal Issues) Rue de la Loi/Wetstraat 175 1048 Bruxelles/Brussel BELGIQUE/BELGIË

Endelig gøres de berørte enheder opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 156 af 8.6.2013, s. 10.

(2) EUT L 156 af 8.6.2013, s. 3.